Diari Oficial de la Generalitat Valenciana


Sumari del DOGV 5446, del 08-02-2007 (2007/290)

Informació pública del concurs per a la presentació de proposicions de programa d'actuació integrada, per gestió indirecta, del pla parcial sector Urb-1 del sòl urbanitzable residencial de l'Ènova.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5446

Data del DOGV
:   08-02-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/290


Data del document
:   29-12-2006

Organisme emissor
:   Ajuntament de L'Énova

Tipus de document
:   Concurs

Descriptors 

:   * Énova, l'
    * pla d'urbanisme
    * licitació
    * administració local
    * contracte d'obres

El Ple d'este Ajuntament de l'Ènova, de data 28 de desembre del 2006, va adoptar l'acord d'obertura del procediment i aprovació de les bases particulars del programa d'actuació integrada, per gestió indirecta, del pla parcial sector Urb-1 del sòl urbanitzable de l'Ènova.  
1. L'entitat local adjudicatària del programa és l'Ajuntament de l'Ènova: Adreça postal: plaça Constitució, 1. Localitat: l'Ènova. Codi postal 46133. Contacte: Secretaria General. Telèfon 38 284 89 86. Fax 96 223 52 11, correu electrònic qypngrqwrfksknq@p-wplat.qtl  
2. Les bases generals reguladores dels programes d'actuació integrada són les de l'annex II del Reglament d'Ordenació i Gestió Territorial i Urbanística de la Comunitat Valenciana, i les bases particulars del present programa les aprovades per Ple municipal, de data 28 de desembre de 2006, que es troben a disposició de qui les sol·licite en la Secretaria General d'este Ajuntament.  
3. Les proposicions podran presentar-se indistintament en idioma castellà o valencià.  
4. La justificació de la solvència econòmica i financera de l'urbanitzador s'acreditarà pels mitjans següents:  
a) Informe d'institucions financeres.  
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estos siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
La justificació de la solvència tècnica i professional de l'urbanitzador s'acreditarà pels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
5. Els qui desitgen prendre part en la licitació hauran de presentar en el Registre General de l'Ajuntament de l'Ènova, plaça Constitució, 1, en el termini de tres mesos, a comptar des de la data d'enviament de l'anunci de licitació al Diario Oficial de la Unión Europea (dia 13 de desembre de 2006 per la qual cosa el termini expira el 14 de març de 2007) i en horari de 09.00 hores a 14.00 hores, de dilluns a divendres, les seues proposicions juridicoeconòmiques i propostes de programes, integrades per dos sobres tancats, identificats en el seu exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació   
Sobre A. Es presentarà amb el títol de Proposta de programa d'actuació integrada i contindrà:  
a) Alternativa tècnica.   
b) Proposició juridicoeconòmica.  
La documentació que hi ha en este sobre serà objecte de valoració als efectes d'aprovació del programa i adjudicació de la condició d'urbanitzador.  
Sobre B. Es presentarà amb el títol de Documentació i contindrà la documentació següent:  
a) Si concorre una societat o empresa, haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent en urbanisme.  
b) Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
c) Quan l'oferent actue en nom propi i és empresa individual, haurà de presentar DNI o fotocòpia legalitzada d'este.  
d) Resguard acreditatiu de la fiança provisional.  
e) Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la Seguretat Social imposades per les disposicions vigents.  
f) Els documents que acrediten els requisits de solvència tècnica i professional, econòmica i financera  
g) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que puga correspondre-li.  
h) Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'Ajuntament sol·licitarà a l'adjudicatari proposat la justificació documental íntegra de tals punts.  
i) En cas de concórrer a la licitació diverses empreses, compromeses a la constitució d'una unió temporal, cada una d'elles ha d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designar la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
6. Els criteris relatius a l'alternativa tècnica seran els següents:  
a) Millor estructuració zones verdes  
De 0 a 5 punts.  
b) Qualitat tècnica de les solucions proposades per a la urbanització  
De 0 a 5 punts.  
c) Mitjans per al control de la qualitat de cada una de les prestacions que constituïxen l'objecte del programa  
De 0 a 4 punts.  
d) Nombre d'habitatges sotmesos a algun règim de protecció pública que es comprometa a promoure l'urbanitzador  
De 0 a 3 punts.  
e) Inversió en programes de restauració paisatgística o d'imatge urbana dins de l'àmbit del programa  
De 0 a 2 punts.  
f) Compromís d'edificació simultània a la urbanització dels solars resultants per damunt del 5%  
De 0 a 5 punts.  
g) Altres compromisos addicionals assumits voluntàriament i a càrrec seu per l'urbanitzador  
De 0 a 1 punt.  
El dret a l'obertura de la proposició juridicoeconòmica s'adquirirà respecte d'aquella alternativa tècnica que haja rebut una puntuació igual o superior a 8 punts.  
7. Els criteris de relatius a la proposició juridicoeconòmica seran els següents:  
a) Coeficient de canvi a efectes de pagament en terrenys, 10 punts.  
b) Import de les càrregues d'urbanització, expressat en euros per metre quadrat d'edificabilitat., 10 punts.  
c) Menor benefici empresarial i despeses de gestió que es plantegen per al desenvolupament de l'actuació, 2 punts.  
d) Millors condicions de solvència econòmica i tècnica, inclosa la dels equips redactors si és el cas, 1 punt.  
e) Compromisos financers per a l'execució de les obligacions complementàries assumides voluntàriament i a costa seu per l'urbanitzador, 1 punt.  
8. Resultarà adjudicatària del programa d'actuació integrada aquella proposició que, sense excedir el preu màxim de licitació establit en el punt 6é de les presents bases, obtinga major puntuació, resultat de la suma de les obtingudes per l'alternativa tècnica i la proposició juridicoeconòmica.  
9. Garanties:  
a) Provisional: 2% de l'estimació aproximada de les càrregues del programa, IVA no inclòs, la qual ascendix a la quantitat de cent mil euros (100.000 Euros)  
b) Definitiva: 10% del valor de les càrregues d'urbanització, IVA no inclòs, del programa d'actuació integrada aprovat.   
Les despeses del present anunci aniran a càrrec de l'adjudicatari.  
L'Ènova, 29 de desembre de 2006.- L'alcalde: Francisco Ordiñana Martínez.